Rimantas Pleikys

Rimantas Pleikys (1957 m. lapkričio 25 d. Vilniuje – 2021 m. sausio 24 d. Kiemionyse, Zarasų rajono savivaldybėje) – žurnalistas, Lietuvos politinis bei visuomenės veikėjas.

 Biografija 
1965–1976 m. mokėsi Druskininkų 1-ojoje vidurinėje mokykloje. 1976 m. Druskininkų retransliavimo stoties ryšių technikas-mokinys. 1976–1981 m. Vilniaus universitete (VU) studijavo žurnalistiką.Kas yra kas Lietuvoje 95/96. – Kaunas: Neolitas, 1995. – 439 psl.

1981–1985 m. VU Žurnalistikos katedros dėstytojas. 1984–1988 m. Lietuvos radijo laidų užsieniui neetatinis korespondentas. 1985–1988 m. gamybinio susivienijimo „Vingis“ vietinių radijo laidų redaktorius. 1987–1988 m. VU Žurnalistikos katedros dėstytojas. 1989 m. su kitais įkūrė pirmą Lietuvoje nepriklausomą radijo stotį „M-1“, 1989–1990 m. stoties vyriausiasis redaktorius. 1990 m. su kitais įkūrė radijo stotį „Radiocentras“, 1991–1995 m. stoties vyriausiasis redaktorius. 1995 m. televizijos „Kaunas plius TV“ Vilniaus redakcijos vadovas. 1996 m. LNK laidos „Pragiedruliai“ vedėjas.https://www.youtube.com/watch?v=6DvIq2dnJmc

1996–2000 m. LR Seimo narys.https://www.lrs.lt/sip/portal.show?p_r=38249&p_k=1&p_a=498&p_asm_id=7211 1996–1998 m. Gedimino Vagnoriaus Vyriausybėje – ryšių ir informatikos ministras. 2000 m. įsteigė retransliacinę radijo stotį „Tarptautinis Baltijos bangų radijas“, buvo šio radijo projektų koordinatorius. JAV žurnalo „World Broadcast News“ neetatinis korespondentas Lietuvoje, tarptautinio radijo ir televizijos žinyno World Radio TV Handbook atstovas Lietuvoje. 1996–2000 m. Tėvynės sąjungos (Lietuvos konservatorių) partijos narys, nuo 1996 m. partijos pirmininko pavaduotojas. 1997 m. Vytauto Landsbergio centrinio Prezidento rinkimų štabo vadovas.https://www.vrk.lt/statiniai/puslapiai/n/rinkimai/pr97/kandidatai/landsbergis/crs.htm  Nuo 2000 m. Nuosaikiųjų konservatorių sąjungos narys, sąjungos pirmininko Gedimino Vagnoriaus pavaduotojas.

Nuo 1994 m. Lietuvos žurnalistų draugijos valdybos narys. Radijo mėgėjas, SSRS ir kitų šalių vykdyto užsienio radijo transliacijų trukdymo žinovas. Parašė knygą apie radijo trukdymų istoriją „Jamming“ (1998 m., anglų k.), scenarijų dokumentiniui filmui „Empire of Noise“ (2008 m., anglų k., rež. Domantas Vildžiūnas).

Žmona Gracija, sūnus Justinas, duktė Dalia-Marija. Palaidotas Liepynės kapinėse.https://www.lrs.lt/sip/portal.show?p_r=35722&p_t=274460

 Bibliografija 
 Jamming. – Vilnius: R. Pleikys, 1998. – 163 p.: iliustr.Rimantas Pleikys. Jamming
 Радиоцензура. – Vilnius: Baltijos kopija, 2002. – 71 p.: iliustr. – ISBN 9955-9427-4-6

 Šaltiniai 

Kategorija:Seimo nariai
Kategorija:Lietuvos ryšių ir informatikos ministrai
Kategorija:Lietuvos radijo žurnalistai
Kategorija:Lietuvos laidų vedėjai